#  PATVIRTINTA

Kėdainių lopšelio-darželio „Vaikystė“ direktoriaus 2021 m. vasario 23 d. įsakymu Nr. V-18

**RESPUBLIKINIO PRIEŠMOKYKLINIO AMŽIAUS VAIKŲ**

**PROJEKTO „AŠ KURIU KNYGĄ“**

**NUOSTATAI**

1. **BENDROSIOS NUOSTATOS**
2. Respublikinio priešmokyklinio amžiaus vaikų, tėvų ir mokytojų projekto „Aš kuriu knygą...“ nuostatai reglamentuoja projekto tikslą, uždavinius, organizavimą, darbų pateikimo formą.
3. Projektas skirtas Lietuvos Respublikos Seimo paskelbtiems Archyvų metams.
4. Projektą organizuoja Kėdainių lopšelis-darželis „Vaikystė“. Informacija apie projektą skelbiama Kėdainių lopšelio-darželio „Vaikystė“ socialinio tinklo Facebook paskyroje ir internetinėje svetainėje https://vaikyste.kedainiai.lm.lt/.

**II. TIKSLAS IR UŽDAVINIAI**

1. Projekto tikslas – skatinti vaikus domėtis literatūra, knygų kūrimo ir gamybos procesu.
2. Projekto uždaviniai:
	1. domėtis kultūriniais reiškiniais;
	2. kūrybiškai įgyvendinti sumanymus, naudoti įvairias priemones;
	3. įtraukti į knygos kūrimo procesą visą šeimą.

**III. DALYVIAI**

1. Projekto dalyviai - priešmokyklinio amžiaus vaikai, mokytojai, vaikų tėveliai.

**IV. ORGANIZAVIMAS**

1. Projekto metu vaikai susipažįsta su įvairiais literatūros žanrais (poezija, pasaka ir kt.) su tėveliais ir mokytojais skaito ir aptaria įvairaus žanro literatūros kūrinius. Rekomenduojama su tėveliais ir mokytojais apsilankyti bibliotekoje, susipažinti su bibliotekininko darbu, knygų įvairove.
2. Projekto dalyviai kuria savo knygas. Darbai gali būti kuriami iš pasirinktų medžiagų, naudojant įvairias technikas.
3. Darbai gali būti individualūs arba sukurti komandų.
4. Ant knygos viršelio, dešinėje pusėje pritvirtinama kortelė (8x4 cm) su autoriaus(-ų) vardu, pavarde, įstaigos pavadinimu, mokytojo vardu, pavarde (Times New Roman Bold šriftas, 14 dydis). Kortelė pritvirtinama taip, kad nenukentėtų estetinis knygos vaizdas.
5. Projektas vyks 2021-03-01 – 2021-04-16.
6. Sukurtos knygelės atsiunčiamos arba pristatomos (su žyme „Aš kuriu knygą...“) adresu: Kėdainių lopšelis-darželis „Vaikystė“, Mindaugo g.21, Kėdainiai, LT-57440.
7. 2021-04-19 – 2021-04-23 vyks knygų paroda.
8. Projekto organizatorės – priešmokyklinio ugdymo mokytojos Rima Žiaukienė, Rita Marchertienė (tel. 8-612-34857).

**V. APDOVANOJIMAI**

1. Visiems projekto dalyviams elektroniniu paštu bus išsiųsti Kėdainių lopšelio-darželio „Vaikystė“ padėkos raštai.

**VI. BAIGIAMOSIOS NUOSTATOS**

1. Organizatoriai pasilieka teisę publikuoti knygų nuotraukas Kėdainių lopšelio-darželio „Vaikystė“ internetinėje svetainėje bei socialinio tinklo Facebook paskyroje.
2. Atsiųstos knygos nebus grąžinamos.
3. Dalyvavimas šiame projekte reiškia autoriaus (-ių) sutikimą su visomis projekto sąlygomis.

#  \_\_\_\_\_\_\_\_\_\_\_\_\_\_